Мин улым хакына яшәргә тиеш!

	“Нурлат районының Әхмәт авылы кызы 26 яшьлек Айгөл Фазылова ярдәмгә мохтаҗ.  Моннан бер ел элек иң якын кешесе – әнисен югалткач, Айгөлнең янәшәсендә бердәнбер юанычы булып ике яшьлек  улы Әмир кала. “Әнием үзенең авырганын белмәде дә. Диспансерлаштыру узарга баргач кына күкрәк­ләрендә ниндидер шеш барлыгын күреп алганнар”, – дип искә ала Айгөл әнисе турында.	 Шуннан соң табиблар аны Казанга озата. Ул вакытта аның күкрәгендә икенче стадиядәге яман шеш авыруы булган икән. “Табиблар операциягә кер­гәнче, химия терапиясе узарга куштылар. Ә әнием дәвалануга барасы көнне бик нык чирләп китте. Ул көнне кинәт башы авырта башлады, күзләре читкә карап, авызы кыегайды. Инсульт булгандыр дип хастаха­нәгә алып киттеләр. Шулай итеп әнием тиешле вакытта дәвалана алмады. Хаста­ханәдә ятканда да баш авыртуы кимемәде. Шуннан соң район табиблары әнине тагын Казанга җибәр­деләр. Авырту кимемәгәч, башына томография ясаттык. Башында да яман шеш таптылар. Бик нык кайгырды, бетеренде. Ә аннары үлеп тә китте”, – ди ул.  
	---	
Ватаным Татарстан

	№ --- | 07.03.2015	


